સૌરાષ્ટ્રના રાજકોટની શાપર-વેરાવળ જીઆઈડીસીમાં કાગળ વીણીને ગુજરાન ચલાવતાં દલિત યુવક મુકેશ વાણીયાને ઢોર માર મારી હત્યાનાં બનાવને મહેસાણા શહેર કોંગ્રેસ સમિતિએ વખોડી કાઢીને અધિક કલેક્ટરને આવેદનપત્ર આપ્યું હતું. મહેસાણાનાં રાષ્ટ્રીય દલિત અધિકાર મંચે અધિક કલેક્ટરને આવેદનપત્ર આપીને હત્યારાઓને કડકમાં કડક સજા આપવાની માંગણી કરી હતી. પાટણમાં પણ કોંગ્રેસ દ્વારા રેલી યોજી આવેદન આપી દલિતો પર થતા અત્યાચારો રોકવા માંગ કરાઇ હતી. જ્યારે મોડાસામાં પણ આ ઘટનાના ઘેરા પ્રત્યાઘાતો પડ્યા છે અરવલ્લી જિલ્લા કોંગ્રેસ દ્વારા ઘટનાને વખોડી કલેક્ટરને આવેદન પત્ર આપવામાં આવ્યુ હતું.